OpenLLM-France/wikimedia huggingface dataset:
# Muntanyes Talix

Les muntanyes Talix (persa: کوههای تالش, Kuha: e Ta:lesh; àzeri: Talış dağları) és una serralada de muntanyes del nord-oest de l'Iran i el sud-est de la República de l'Azerbaidjan. Aquesta serralada forma la secció nord-oest de les Muntanyes Elburz, s'estenen des de les Terres baixes de Lankaran, a l'Azerbaidjan, fins a la part inferior del riu Sefid (Riu Blanc), a l'Iran. Pocs pics són més alts dels 3.000 m.
Es van formar en el Cretaci Superior, amb una banda de roques del Paleozoic i una banda de roques del Triàsic i del Juràssic a les parts meridionals.
La pluviometria màxima anual és d'entre 1.600 i 1800 litres les quals amb les Terres Baixes de Lankaran són els lloc de màxima pluviometria de l'Iran i d'Azerbaijan.

## Referències

* ↑ Encyclopaedia Britannica

## Vegeu també

* Bosc mixt hircà del Caspi, que cobreix completament les Muntanyes Talix.
# Sunset Boulevard

* Per la pel·lícula de Billy Wilder, vegeu Sunset Boulevard (pel·lícula)
Sunset Boulevard és un carrer a l'oest de Los Angeles, que s'estén des de Figueroa Street (al centre de la ciutat) fins a la Califòrnia State Route 1 en direcció a l'oceà Pacífic al Districte de Pacific Palisades. Amb una llargària aproximada de 22 milles, el famós carrer passa per diferents districtes de la ciutat, com Echo Park, Silver Lake, Los Feliz, Hollywood, West Hollywood, Beverly Hills, Holmby Hills, Bel-Air, Brentwood i Pacific Palisades. A més a més passa pel barri de Little Armenia, a l'est de Sunset Boulevard.

## Sunset Strip

L'àrea més famosa del Boulevard és en els Districtes de Hollywood i West Hollywood, popularment coneguda com a "Sunset Strip". És el centre de diversió a Los Angeles i una de les àrees més turístiques de la ciutat.

## Referències

* ↑ Hinckley, Jim. The Route 66 Encyclopedia (en anglès). Voyageur Press, 2012-11-15, p. 220. ISBN 978-1-61058-688-7.
* ↑ Bloch, Stefano «The Illegal Face of Wall Space: Graffiti-Murals on the Sunset Boulevard Retaining Walls». Radical History Review, 2012, 113, 01-05-2012, pàg. 111–126. DOI: 10.1215/01636545-1504930. ISSN: 0163-6545.
* ↑ Locke, Michael. Silver Lake Chronicles: Exploring an Urban Oasis in Los Angeles (en anglès). Arcadia Publishing, 2014-11-11. ISBN 978-1-62584-682-2.
* ↑ Starr, Kevin. Coast of Dreams (en anglès). Knopf Doubleday Publishing Group, 2011-06-22, p. 455. ISBN 978-0-307-79526-7.
* ↑ Malott, Kelsey Nicole «Revitalizing The Sunset Strip: Learning from Rock 'n' Roll on Los Angeles' Sunset Boulevard» (en anglès). UWSpace, 01-09-2020.
# Asako Takakura

Asako Takakura (高倉 麻子, 19 d'abril de 1968) és una exfutbolista japonesa.

## Selecció del Japó

Va debutar amb la selecció del Japó el 1984. Va disputar 79 partits amb la selecció del Japó. Ha disputat Copa del Món de 1991, 1995 i Jocs Olímpics d'estiu de 1996.

## Estadístiques

Selecció del Japó :
| Anys | Partits | Gols |
| 1984 | 3 | 0 |
| 1985 | 0 | 0 |
| 1986 | 11 | 3 |
| 1987 | 3 | 4 |
| 1988 | 3 | 0 |
| 1989 | 6 | 3 |
| 1990 | 4 | 2 |
| 1991 | 12 | 4 |
| 1992 | 0 | 0 |
| 1993 | 5 | 6 |
| 1994 | 7 | 2 |
| 1995 | 9 | 0 |
| 1996 | 10 | 0 |
| 1997 | 0 | 0 |
| 1998 | 0 | 0 |
| 1999 | 6 | 5 |
| Total | 79 | 29 |

## Referències

* ↑ Japan Football Association(japonès)

## Enllaços externs

* Asako Takakura, Fitxa a Soccerway
# Sant Salvador de Santa Linya

Sant Salvador de Santa Linya és una església romànica de Santa Linya, al municipi de les Avellanes i Santa Linya (Noguera) inclosa a l'Inventari del Patrimoni Arquitectònic de Catalunya.

## Descripció

Església de planta rectangular allargada d'una sola nau capçada a llevant per un absis semicircular. La nau és coberta amb volta de canó lleugerament apuntada. Tot l'interior està completament arrebossat amb una capa de guix que amaga l'antiga estructura romànica.
A ponent hi ha una porta de petites dimensions, feta amb arc de mig punt i coronada per una petita finestra de doble esqueixada. Presenta una data inscrita a la dovella central ("AÑO 1885"). Al mur sud hi ha una finestra de doble esqueixada i la porta original, actualment tapiada, d'arc de mig punt adovellat. L'absis conserva una altra finestra d'arc de mig punt monolític i doble esqueixada.
El parament és de pedra, fet amb aparell de dos tipus: un de més petit i irregular, que ocupa la part baixa dels murs, i un altre de més gros i de mida més regular que ocupa des de la part baixa de les finestres fins a la teulada.

## Història

L'ermita de Sant Salvador és d'origen romànic, però ha estat modificada i restaurada. Aquesta ermita està situada al poble de Santa Linya, al final d'un carrer. El Dijous Sant és l'únic dia que s'hi celebra missa, tot i que temps enrere també es feia per la festivitat del sant.
No se'n coneix cap notícia històrica.

## Referències

* 1 2 3 4 5 «Sant Salvador de Santa Linya». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Ur kärlekens språk

Ur kärlekens språk (en suec, La llengua de l'amor) és una pel·lícula sueca educativa d'educació sexual de 1969 dirigida per Torgny Wickman. Va ser un èxit internacional.
Va guanyar publicitat quan 30.000 persones es van reunir a Trafalgar Square, Londres per protestar contra una sala de cinema propera que la mostrava, un dels manifestants era el cantant pop Cliff Richard. Lord Longford i Raymond Blackburn van decidir seguir una qüestió de classificació de pornografia per la pel·lícula a la Tribunal d'Apel·lacions i va perdre l'escrit de mandamus contra el comissari de policia, que s'havia negat a intervenir en la British Board of Film Classification. Se sap que a la duana dels Estats Units havien confiscat còpies de la pel·lícula. Després d'aquests esdeveniments, es va comercialitzar com a pel·lícula d'explotació de "bata blanca", una pel·lícula pornogràfica disfressada de documental o pel·lícula científica.
La pel·lícula va tenir dues seqüeles, Mera ur kärlekens språk el 1970 i Kärlekens XYZ el 1971. El 1973 les tres pel·lícules es van editar juntes en una nova pel·lícula, Det bästa ur Kärlekens språk-filmerna ("El millor de les pel·lícules Language of Love").
Mera ur kärlekens språk (Més del llenguatge de l'amor) va tenir una taquilla igual d'èxit tot i que va tractar més sobre sexualitat i estils de vida alternatius i també amb persones amb discapacitat.
Els remakes de les dues primeres pel·lícules van aparèixer el 2004 (Kärlekens språk també conegut com Kärlekens språk 2000) i el 2009 (Mera ur kärlekens språk), ambdues dirigides per Anders Lennberg.
La pel·lícula incloïa visions de pantalla dividida de parelles fent sexe amb el Bolero de Ravel de música de fons.

## Repartiment

* Inge Hegeler
* Sten Hegeler
* Maj-Briht Bergström-Walan
* Sture Cullhed
* Barbro Hiort af Ornäs
* Stig Johanson
* Göthe Grefbo
* Gösta Krantz
* Julie Bernby
* Börje Nyberg
* Lennart Lindberg
* Margaretha Henriksson
* Conny Ling

## Referències

* ↑ Ekeroth, Daniel. Swedish Sensationsfilms: A Clandestine History of Sex, Thrillers, and Kicker Cinema. Bazillion Points, 2011. ISBN 978-0-9796163-6-5.
* ↑ Leigh Rayment's Historical List of MPs – Constituencies beginning with "K" (part 2) (anglès)
* ↑ «Raymond Blackburn». The Herald, 05-11-1991 [Consulta: 1r setembre 2012].
* ↑ «(1975) 21 McGill L.J. 269: "Private Prosecutions in Canada: The Law and a Proposal for Change" (Burns)». Arxivat de l'original el 17 maig 2014.
* ↑ Reported as [1973] 1 Q.B. 241 (C.A.)
* ↑ «Mera ur Kärlekens språk (1970)» (en swedish). Swedish Film Database. [Consulta: 29 febrer 2012].
* ↑ «Kärlekens XYZ (1971)» (en swedish). Swedish Film Database. [Consulta: 29 febrer 2012].
* ↑ «Det bästa ur Kärlekens språk-filmerna (1973)» (en swedish). Swedish Film Database. [Consulta: 29 febrer 2012].

## Enllaços externs

* Ur kärlekens språk al Svensk Filmdatabas
# Ferreruela

Ferreruela és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 749 | 703 | 630 | 596 |
# Per-Sopdu

Per-Sopdu fou una ciutat de l'antic Egipte al sud-est de la moderna Zagazig i de l'antiga Bubastis. El seu nom volia dir "La casa de Sopdu" i Sopdu (Sopedu, Soped o Sopedu-Horus), era el deu principal de la ciutat, en forma de falcó, i com a guerrer protector de la frontera oriental. La seva adoració fou especialment viva durant la dinastia XXII. Fou capital del nomós XX del Baix Egipte (Sopdu) després traslladada a Arsinoe, la moderna Fakussa. El seu nom clàssic fou Arabia, nom donat també al nomós.
El 1885 Eduard Naville va descobrir les muralles d'un temple dedicat a Sopdu, de 75 x 40 metres, i dins el recinte una naos de granit dedicada al déu Sopdu, construïda pel faraó Nectabeu I. Alguns objectes trobats pertanyien al període de Ramsès II. Les restes d'una estàtua de Nectabeu I són avui al Museu Britànic. Correspon a la moderna Saft el-Hinna a 80 km al nord-est del Caire.
# Rebecca Mader

Rebecca Mader (Cambridge, 24 d'abril del 1977), nascuda com a Rebecca Leigh Mader, és una actriu, model i escriptora anglesa.
Va treballar com a model a Nova York durant un any i va aparèixer a anuncis per a L'Oreal, Colgate i Wella Hair.
Va iniciar la seva carrera a principis dels 2000, amb papers secundaris puntuals en sèries de televisió i en pel·lícules de gènere com el film de terror Eyes 21 (2003) i la comèdia El diable es vesteix de Prada (2006), que la va donar a conèixer.
És coneguda també pel seu paper a la pel·lícula Iron Man 3 (2013) i la sèrie de televisió Lost (2004), a la qual es va incorporar l'any 2008 interpretant Charlotte Lewis.
L'any 2016 es va casar amb Marcus Kayne. Fins al 2008 havia estat casada amb Joe Arongino.
Amb 14 anys de carrera, ha treballat en 11 pel·lícules i 16 sèries,

## Filmografia

* Once Upon a Time (2014) Zelena, la Bruixa Dolenta de l'Oest (the Wicked Witch)
* Warehouse 13 (2014) - Lisa Da Vinci
* Iron Man 3 (2013) - Sweat Shop Agent
* Drop Dead Diva (2013) - Mistress Robin
* 30 Rock (2012)- (1 episodi)
* White Collar(2012) - Episodi 4x05: Honor Among Thieves
* Fringe(2012) - Episodi 4x21: Brave New World Parte 1
* Work It (2012) - Grace Hudson
* Aim High (2011) - Ms Walker
* Alphas(2011) - Episodi 1X09: Blind Point
* Amics amb dret a alguna cosa més (2011) - Ariel
* Covert Affairs (2011) - Franka
* No ordinary family(2011) - Victoria Morrow
* Law & Order: Los Angeles (2010) - Rebecca Townley
* Ring of Deceit (2009) - Madison Byrne
* Els homes que miraven fixament a les cabres (2009) - Debora Wilton
* Lost (2008 - 2010) - Charlotte Lewis
* The Rainbow Tribe (2008) - Señora Murray
* Justice (2006 - 2007) - Alden Tuller
* Private Practice (1 episodi, 2007) - Leslie
* Great World of Sound (2007) - Pam
* Mr. and Mrs. Smith (1 episodi, 2007) - Jordan
* El diable es vesteix de Prada (2006) - Jocelyn
* Hitch, especialista a lligar (2005) - Kim
* Samantha: An American Girl Holiday (2004) - Aunt Cornelia
* Mimic: Sentinel (2003) - Carmen
* Replay (2003) - Belinda Brown
* All My Children (2003) - Morgan Gordon
* Madigan Men (2000) - Kim

## Discografia

Cantà la cançó "Kinda Kinky" de l'àlbúm del mateix nom, del DJ Ursula 1000 (Alex Gimeno) el 2002 (escrit per Alex Gimeno i Dr. Luke)

## Referències

* ↑ «Rebecca Mader. Biography» (en anglès). TCM - Turner Classic Movies. [Consulta: 28 gener 2020].
* ↑ «Rebecca Mader» (en anglès). Allmovie. [Consulta: 28 gener 2020].
* ↑ «Rebecca Mader» (en anglès). TV.com. Arxivat de l'original el 2020-02-02. [Consulta: 28 gener 2020].
* 1 2 «Rebecca Mader» (en anglès). IMDb. [Consulta: 28 gener 2020].
* ↑ «Rebecca Mader. Biographie» (en francès). Allociné. [Consulta: 28 gener 2020].
# Sunset Beach (Carolina del Nord)

Sunset Beach és una població dels Estats Units a l'estat de Carolina del Nord. Segons el cens del 2000 tenia 1.824 habitants.

## Demografia

Segons el cens del 2000, Sunset Beach tenia 1.824 habitants, 909 habitatges i 678 famílies. La densitat de població era de 139,5 habitants per km².
Dels 909 habitatges en un 7,6% hi vivien nens de menys de 18 anys, en un 70% hi vivien parelles casades, en un 3,3% dones solteres, i en un 25,4% no eren unitats familiars. En el 21,3% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,28.
Per edats la població es repartia de la següent manera: un 6,9% tenia menys de 18 anys, un 2,7% entre 18 i 24, un 12,1% entre 25 i 44, un 43,6% de 45 a 60 i un 34,7% 65 anys o més.
L'edat mediana era de 60 anys. Per cada 100 dones de 18 o més anys hi havia 95,2 homes.
La renda mediana per habitatge era de 47.356 $ i la renda mediana per família de 57.019 $. Els homes tenien una renda mediana de 40.795 $ mentre que les dones 27.708 $. La renda per capita de la població era de 36.181 $. Entorn del 3% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sunset Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Sunset Beach». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Asahi Broadcasting Corporation

La Asahi Broadcasting Corporation (朝日放送株式会社 Asahi Hōsō Kabushiki-gaisha), sovint abreujada com a ABC és una cadena de televisió japonesa amb seu a Osaka. Dona servei a tota la regió de Kansai. ABC està afiliada a la xarxa nacional de TV Asahi.

## Història

L'empresa va començar com una emissora de ràdio el 15 de març de 1951. Posteriorment, l'1 de març de 1959 s'hi va afegir una emissora Televisió d'Osaka la futura ABC. El 23 de juny de 2008 va estrenar els nous estudis. El 24 de juliol de 2011, ABC va deixar de emetre en analògic per a passar a emetre exclusivament en TDT.

## Referències

* ↑ No confondre amb l'actual Televisió d'Osaka (OTV)
# Rumba a lo desconocido (àlbum)

Rumba a lo desconocido és el novè disc del duo català de rumba/rock, Estopa. El disc es va publicar el 2 d'octubre del 2015.
Per a la seva promoció es va llançar al juny i juliol els senzills «Pastillas para dormir» i «Nadie sabe» respectivament. Aquests dos senzills, a més, es van incloure en un maxisenzill limitat que es va regalar a concursos i prevendes de l'LP. També en el mes de setembre van treure tres senzills més: «Gafas de rosa», «Ando buscando» i «Estatua de sal»

## Posició en llistes

| Llistes (2015) | Millor posició |
| Espanya (PROMUSICAE) | 1 |

## Certificacions

| País | Organisme certificador | Certificació | Vendes certificades | Ref |
| Espanya | PROMUSICAE | Platí | 40.000 | |

## Referències

* ↑ «PROMUSICAE - Semana 43 - 2015». Productores de Música de España. [Consulta: 5 juny 2021].
* ↑ «Estopa - Rumba a lo desconocido». Productores de Música de España. [Consulta: 5 juny 2021].

## Enllaços externs

* Letras de canciones de The Beatles
* Web oficial de The Beatles.
# Vavilovka

Vavilovka (en rus: Вавиловка) és un poble de la República de Komi, a Rússia, segons el cens del 2010 tenia 5 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Partit Republicà Revolucionari

El Partit Republicà Revolucionari (PRRev) fou un partit polític espanyol de curta vida que es va presentar a les eleccions de juny de 1931, conegudes com a constituents, en la circumscripció de Sevilla. Es tractava d'una candidatura unitària per la qual va obtenir un escó per a Ramón Franco Bahamonde, encara que va renunciar-ne per haver obtingut un altre a Barcelona. De gran heterogeneïtat, en formaven part també José Antonio Balbontín, del Partido Social Revolucionario, l'andalusista Blas Infante i fins i tot l'anarquista Pedro Vallina. Durant la seva campanya electoral van tenir lloc els coneguts fets de Tablada. En un dels seus mítings, celebrat el 26 de juny del mateix any a Lora del Río, es va enfonsar l'escenari i van resultar ferits Ramón Franco i Juan Galán Arrabal.

## Referències

* ↑ Alber Carreras, Xavier Tafunell (2005) [1989]. Estadísticas históricas de España: siglos XIX-XX, Volume 3, Fundación BBVA, pág. 1072
* ↑ Leandro Álvarez Rey (2010). Los diputados por Andalucía de la II República (1931-1939), Centro de Estudios Andaluces, pág. 102
# Revdita

La revdita és un mineral de la classe dels silicats. Rep el nom per la ciutat minera de Revda, a Rússia, a prop de la localitat on va ser descoberta.

## Característiques

La revdita és un silicat de fórmula química Na$_{16}$Si$_{16}$O$_{27}$(OH)$_{26}$·28H₂O. Va ser aprovada com a espècie vàlida per l'Associació Mineralògica Internacional l'any 1979, i la primera publicació data del 1980. Cristal·litza en el sistema monoclínic. La seva duresa a l'escala de Mohs és 2.
Segons la classificació de Nickel-Strunz, la revdita pertany a «09.DM - Inosilicats amb 6 cadenes senzilles periòdiques» juntament amb els següents minerals: stokesita, calciohilairita, hilairita, komkovita, sazykinaïta-(Y), pyatenkoïta-(Y), gaidonnayita, georgechaoïta, chkalovita, vlasovita, scheuchzerita i terskita.

## Formació i jaciments

Va ser descoberta al mont Karnasurt, al districte de Lovozero (óblast de Múrmansk, Rússia). També ha estat descrita en altres indrets del país, així com al Canadà i els Estats Units.

## Referències

* ↑ «Revdite» (en anglès). Mindat. [Consulta: 24 desembre 2019].
# Nami Otake

Nami Otake (大竹 七未, 30 de juliol de 1974) és una exfutbolista japonesa.

## Selecció del Japó

Va debutar amb la selecció del Japó el 1994. Va disputar 46 partits amb la selecció del Japó. Ha disputat Copa del Món de 1995, 1999 i Jocs Olímpics d'estiu de 1996.

## Estadístiques

Selecció del Japó :
| Anys | Partits | Gols |
| 1994 | 6 | 3 |
| 1995 | 8 | 4 |
| 1996 | 7 | 0 |
| 1997 | 6 | 6 |
| 1998 | 9 | 5 |
| 1999 | 10 | 11 |
| Total | 46 | 29 |

## Referències

* ↑ Japan Football Association(japonès)

## Enllaços externs

* Nami Otake, Fitxa a Soccerway
# Suzerania

La suzerania era una situació en la qual una regió o un poble donava tribut a una entitat més poderosa que permetia al tributari una autonomia domèstica limitada però administrant les seves relacions internacionals. L'entitat més poderosa en la relació de suzerania, o el cap d'estat d'aquesta entitat més poderosa s'anomena suzerani. El concepte de suzerania és un concepte que s'aplica als imperis en la història, no té cabuda en el dret internacional actual.
El terme suzerania s'usava originalment per descriure la relació entre l'Imperi Otomà i les seves regions veïnes. Es diferencia de la sobirania en què el tributari té una autonomia limitada. En el dret feudal, el suzerani era un senyor feudal que tenia un feu al que altres feudataris li prestaven homenatge, i es diferenciava d'altres senyors feudals, en què el suzerani era vassall directe del rei, a qui havia de retre homenatge.

## Referències

* ↑ Dictionnaire f℗eodal ou recherches et anecdotes, Volum 2
* ↑ Dictionnaire f℗eodal ou recherches et anecdotes, Volum 1
# Aruba Dushi Tera

Aruba Dushi Tera (Aruba Dolç País) és l'Himne nacional d'Aruba. És un vals, escrit per Juan Chabaya Lampe i compost per Rufo Wever, és oficialment l'himne des del 18 de març de 1976.

## Referències

* ↑ «Volkslied als wals» (en neerlandès). Amigoe di Curacao, 12-02-1976. [Consulta: 17 juliol 2021].
* ↑ «Aruba National Day Celebration» (en anglès). Gobierno Aruba. [Consulta: 17 juliol 2021].
* ↑ «Aruba: vlag en volkslied» (en neerlandès). Nieuwsblad van het Noorden, 18-03-1976. [Consulta: 17 juliol 2021].
# Rumba

«Rumba» té aquests significats:
* Rumba algeriana
* Rumba catalana
* Rumba congolesa
* Rumba cubana
* Rumba flamenca
# Tula (desambiguació)

«Tula» té aquests significats:
* Tula, ciutat arqueològica a l'estat d'Hidalgo, Mèxic
* Tula (Sardenya), municipi italià de la província de Sàsser
* Tula (Llemosí), municipi francès al departament de Corresa, dins la regió de Llemosí
* Tula (Rússia), ciutat de Rússia, capital de l'óblast homònima
* Óblast de Tula, subjecte federal de Rússia
* Tula (tribu)
# Fausta Cornèlia

Fausta Cornèlia (88 aC? – 30 aC?) va ser la filla que el dictador Luci Corneli Sul·la, va tenir amb la seva quarta dona Cecília Metel·la. Era germana bessona de Faust Corneli Sul·la. És coneguda sovint només com a Fausta sense l'afegit familiar Cornèlia.
Va néixer quan Sul·la va exercir el seu primer consolat i va rebre el nom de Fausta per la bona fortuna del pare, igual que el germà bessó es va dir Faust o en llatí Faustus, que significa 'afortunat'. Es va casar amb Gai Memmi Gemel quan era força jove (uns 15 anys), ja que l'any 54 aC el fill del matrimoni ja tenia més de 18 anys. Divorciada del primer marit es va casar cap a l'any 55 aC amb Tit Anni Miló i l'acompanyava el dia que Miló es va trobar amb Publi Clodi i aquest va acabar mort l'any 52 aC a la vora de Bovillae. Fausta era coneguda pels seus adulteris, i va tenir diversos amants, entre els quals es pensa que hi havia l'historiador Sal·lusti. Un altre va ser Sextus Villius amic de Miló, i un parell d'amics del seu germà bessó Faust. Miló es va assabentar de les aventures de la seva dona i una vegada la va sorprendre a casa d'un altre home vestida d'esclava, però mai va prendre cap mesura. No es coneixen detalls ni data de la seva mort.

## Referències

* ↑ Plutarc, Sulla XXXIV, 3, XXXVII, 4.
* ↑ Seva i Llinares, Antoni (dir.). Diccionari llatí.català. Barcelona: Enciclopèdia Catalana, 1993, p. 535. ISBN 8477396310.
* ↑ Quint Asconi Pedià, In Ciceronem, Pro Scauro p. 29 (ed. Orelli), Ciceró, Pro Sulla 19.
* ↑ Aulus Gel·li, Noctes Atticae XVII 18. Servi Maure Honorat, Ad Vergilium, Eneida VI 612
* ↑ Ciceró Ad Familiares II 6.
* ↑ Smith, William (ed.). «Fausta Cornelia». A Dictionary of Greek and Roman biography and mythology. [Consulta: 25 juny 2022].